Diari Oficial de la Generalitat Valenciana


Sumari del DOGV 3800, del 25-07-2000 (2000/5982)

Informació pública del programa d'actuació integrada de la unitat d'execució número 12 del sòl urbà de Benicàssim acompanyat de projecte de reparcel·lació i avantprojecte d'urbanització.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3800

Data del DOGV
:   25-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5982


Organisme emissor
:   Ajuntament de Benicàssim

Tipus de document
:   Anunci

Informació pública del programa d'actuació integrada de la unitat d'execució número 12 del sòl urbà de Benicàssim acompanyat de projecte de reparcel·lació i avantprojecte d'urbanització. [2000/M5982]
  
En data 5 de maig de 2000, la Comissió de Govern de l'Ajuntament de Benicàssim ha acordat sotmetre a informació pública el programa d'actuació integrada per gestió directa de la unitat d'execució número 12 del sòl urbà de Benicàssim acompanyat de projecte de reparcel·lació i avantprojecte d'urbanització, per termini de 20 dies, per a formulació d'al·legacions i presentació d'alternatives tècniques, amb notificació individual a les persones interessades. L'anunci d'exposició va ser publicat en el Diari Oficial de la Generalitat Valenciana de data 14 de juny de 2000. Atés que s'ha efectuat la publicació amb anterioritat a l'anunci de període d'informació general es procedeix a publicar de nou l'anunci d'obertura de període d'informació pública i altres circumstàncies que es relacionen, i es deixa sense efecte el publicat en el Diari Oficial de la Generalitat Valenciana el 14 de juny de 2000.
  
Per a aquells propietaris que obtenen la seua adjudicació en proindivís podran exercir l'opció establida en l'article 70-D de la Llei Reguladora de l'Activitat Urbanística (requeriments recíprocs amb el fi d'evitar el proindivís).
  
L'expedient podrà ser examinat al Departament d'Urbanisme de l'Ajuntament de Benicàssim (c/ Metge Segarra núm. 4) i, durant el citat termini, podran presentar al·legacions i alternatives tècniques.
  
Durant els cinc dies següents al venciment del termini anterior, les persones interessades podran presentar les proposicions juridicoeconòmiques que tinguen per convenient en el registre general d'aquest ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc en l'ajuntament, a les 13.00 hores de la següent data hàbil a la conclusió del termini per a presentar-les (si és dissabte passa al dilluns següent). Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Així mateix, es publica el present edicte per a les persones interessades que siguen desconegudes, se n'ignore el lloc de notificació o, intentada aquesta, no s'haguera pogut practicar, segons allò que es disposa en els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cosa que se'ls notifica, i se'ls avisa que durant el termini i condicions que indica el paràgraf anterior del present edicte puguen presentar les al·legacions o alternatives al programa, projecte de reparcel·lació i avantprojecte d'urbanització.
  
Cosa que es publica per a general coneixement, de conformitat amb allò que disposen els articles 46 i concordants de la Llei 6/1994, de la Generalitat Valenciana, Reguladora de l'Activitat Urbanística.